18. ΝΟΜΟΘΕΤ. ΔΙΑΤΑΓΜΑ υπ’ αριθ. 220 της 14/14 Απρ. 1947 Περί συμπληρώσεως και τροποποιήσεως των περί του προσωπικού του Ταμείου Παρακαταθηκών και Δανείων ισχυουσών διατάξεων. Άρθρ.1.-1.Το ανώτερον Προσωπικόν της Κεντρικής Υπηρεσίας του Ταμείου Παρακαταθηκών και Δανείων αποτελείται εκ: α)Του Γενικού Διευθυντού, β)Του Νομικού Συμβούλου, γ)Του Διευθυντού της Διευθύνσεως Παρακαταθηκών και Καταθέσεων. δ)Του Διευθυντού της Λογιστικής Υπηρεσίας. ε)Του Διευθυντού της Ταμειακής Υπηρεσίας. ς)Του Προϊσταμένου της επιθεωρήσεως ζ)Του Προϊσταμένου του Τμήματος Διοικητικού. η)Του Προϊσταμένου του Τμήματος Προληπτικού Ελέγχου. 2.Υπό την άμεσον εποπτείαν του Γεν. Διευθυντού υπάγονται αι υπό στοιχ. ς΄, ζ΄ και η΄ ανεξάρτητοι υπηρεσίαι. 3.Τον Γενικόν Διευθυντής του Ταμείου απόντα ή κωλυόμενον αναπληροί κατά πάσαν αυτού την αρμοδιότητα και δικαιοδοσίαν κατόπιν αποφάσεως του Διοικ. Συμβουλίου ή είς των Διευθυντών ή έν των μελών του Διοικητικού Συμβουλίου. (4.Το Γραφείον Νομικού Συμβούλου αποτελείται εκ του Νομικού Συμβούλου, και του παρ’ αυτώ Γραμματέως). Η παρ. 4 κατηργήθη δια της παρ. 9 άρθρ. 25 Νόμ. 4464/1965 (τόμ. 10 σελ. 290,13). 5.Εις την Διεύθυνσιν Παρακαταθηκών και Καταθέσεων υπάγονται τα Τμήματα Καταθέσεων και Αποδόσεων, εις την Διεύθυνσιν Λογιστικής Υπηρεσίας τα Τμήματα Λογιστικόν α΄ και β΄ και το Γραφείον Δανείων, εις την Διεύθυνσιν Ταμειακής υπηρεσίας τα Ειδικά Ταμεία. 6.Δια Β/Δ/των εκδιδομένων μετά σύμφωνον γνώμην του Διοικητικού Συμβουλίου του Ταμείου και προκαλουμένων υπό του επί των Οικονομικών Υπουργού δύναται να μεταβάλληται η ανωτέρω οργάνωσις των Υπηρεσιών του Ταμείου. Η κατανομή των αρμοδιοτήτων μεταξύ των Τμημάτων και των Γραφείων γίνεται δι’ αποφάσεων του Διοικητικού Συμβουλίου του Ταμείου. 7.Εις Διευθυντάς των γ΄ και δ΄ Διευθύνσεων της παρ. δύνανται: α)Να προάγωνται οι Τμηματάρχαι ή Αρχιλογισταί α΄ τάξεως του Ταμείου μετά διετή εν τη θέσει ταύτη υπηρεσίαν, εάν έχωσι δίπλωμα Νομικών ή Πολιτικών Επιστημών των Πανεπιστημίων Αθηνών ή Θεσσαλονίκης ή Δίπλωμα της Αν. Σχολής Εμπορικών και Οικονομικών Επιστημών ή της Παντείου Σχολής. β)Εν ελλείψει καταλλήλων προσώπων εκ του προσωπικού του Ταμείου κατ’ απόφασιν περί τούτου του Διοικητικού Συμβουλίου, λαμβανομένην δι’ απολύτου πλειοψηφίας του όλου αριθμού των μελών του, να προάγωνται Τμηματάρχαι α΄ τάξεως των Κεντρικών Υπηρεσιών του Υπουργείου των Οικονομικών έχοντες τα προς προαγωγήν εις τον βαθμόν του Διευθυντού β΄ τάξεως του Υπουργείου τούτου προσόντα ή να μετατίθενται Διευθυνταί των κεντρικών υπηρεσιών του Υπουργείου των Οικονομικών, της προαγωγής ή μεταθέσεως γινομένης δια Β.Δ/τος μετά σύμφωνον γνώμην του τε Διοικ. Συμβουλίου του Ταμείου και του Υπηρεσιακού Συμβουλίου του Υπουργείου των Οικονομικών. 8.Εις Διευθυντήν β΄ τάξεως της Ταμειακής Υπηρεσίας προάγεται είς των Ειδικών Ταμιών, έχων διετή υπηρεσίαν εν τω βαθμώ του Τμηματάρχου α΄ τάξεως, εις Διευθυντήν α΄ τάξεως δε ο έχων διετή υπηρεσίαν Διευθυντού β΄ τάξεως. 9.Ο Προϊστάμενος της Επιθεωρήσεως επιθεωρητής έχει βαθμόν Τμηματάρχου α΄ τάξεως ή Διευθυντού β΄ ή α΄ τάξεως. (Αντί της σελ. 29(α) Σελ. 29(β) 269-021 Οργανικές Διατάξεις Ταμείου Παρακαταθηκών και Δανείων (Τ.Π. και Δ.) 39.Β.α.16-18 Εις Διευθυντήν β΄ τάξεως προάγεται Επιθεωρητής έχων διετή υπηρεσίαν εν τω βαθμώ του Τμηματάρχου α΄ τάξεως, εις Διευθυντήν α΄ τάξεως δε ο έχων διετή υπηρεσίαν Διευθυντού β΄ τάξεως. Άρθρ.2.-1.Εις το προσωπικόν του Ταμείου Παρακαταθηκών και Δανείων προστίθενται δέκα θέσεις Γραμματέων και πέντε θέσεις Λογιστών, καταργουμένων ισαρίθμων θέσεων γραφέων και υπολογιστών. Εις τας ανωτέρω θέσεις προάγονται μέχρι τέλους του έτους 1947 γραφείς και υπολογισταί, έχοντες κατά τας κειμένας διατάξεις τα προσόντα προαγωγής δι’ αποφάσεως του Διοικ. Συμβουλίου του Ταμείου άνευ διαγωνισμού. Δια τους εκ των ανωτέρω κεκτημένους πτυχίον Νομικής ή Πολιτικών Επιστημών ή Ανωτ. Σχολής Οικονομικών και Εμπορικών Επιστημών ή Παντείου Σχολής και πενταετή υπηρεσίαν εν τω Ταμείω τω Δημοσίω ή Νομικώ Προσώπω Δημοσίου Δικαίου, ο υπέρ την πενταετίαν διανυθείς χρόνος υπηρεσίας λογίζεται ως διανυθείς εις τον βαθμόν γραμματέως β΄ τάξεως ή λογιστού β΄ τάξεως και υπολογίζεται δια τας περαιτέρω προαγωγάς και αρχαιότητα, δια δε τους μη κεκτημένους τοιούτον πτυχίον ο υπέρ την δεκαετίαν διανυθείς κατά τα ανωτέρω χρόνος λογίζεται ως διανυθείς εις τον βαθμόν του Γραμματέως β΄ τάξεως ή λογιστού β΄ τάξεως και συνυπολογίζεται δια τας περαιτέρω προαγωγάς και την αρχαιότητα. (2.Ο υπηρετών εκάστοτε εις την θέσιν του Γραμματέως Νομικού Συμβούλου του Ταμείου Παρακαταθηκών, διορίζεται και προάγεται μέχρι και του βαθμού του Παρέδρου του Νομικού Συμβουλίου, συμφώνως προς τας εκάστοτε ισχυούσας διατάξεις περί δικαστικών αντιπροσώπων του Δημοσίου, εξομοιούμενος προς τούτους κατά βαθμόν, μισθόν, αποδοχάς και εν γένει δικαιώματα. Τα του διαγωνισμού προς πρόσληψιν αυτού ορίζονται δι’ αποφάσεως του Διοικ. Συμβουλίου του Ταμείου, όπερ προκειμένου περί προαγωγής αυτού ασκεί και πάσαν την αρμοδιότητα της Ολομελείας του Νομικού Συμβουλίου. Μετάταξις αυτού μεταξύ των ομοιοβάθμων του του Νομικού Συμβουλίου απαγορεύεται. Ο ήδη υπηρετών γραμματεύς του Νομικού Συμβούλου, ως έχων τα προσόντα διατηρείται εν τη θέσει ταύτη, εντασσόμενος με τον βαθμόν του δικαστικού αντιπροσώπου α΄ τάξεως, μετέχει δε του Ταμείου Συντάξεων Νομικών, μετά του αναπληρωτού του από του διορισμού των). Η παρ. 2 κατηργήθη δια της παρ. 9 άρθρ. 25 Νόμ. 4464/1965 (τόμ. 10 σελ. 290,13). Σελ. 30(β) 269-022 3.Επιτρέπεται ίνα δι’ αποφάσεως του Διοικητικού Συμβουλίου του Ταμείου μονιμοποιηθώσιν εις κενάς οργανικάς θέσεις οι εν τω Ταμείω υπηρετούντες έκτακτοι ή ημερομίσθιοι υπάλληλοι, Εκ τούτων μονιμοποιούνται επί βαθμώ γραφέως β΄ τάξεως οι κεσίαν ουχί κατωτέραν των δύο ετών, ως και οι μη κεκτημένοι απολυτήριον γυμνασίου, αλλ’ έχοντες υπηρεσίαν τουλάχιστον τριών ετών επί βαθμώ δε γραφέως α΄ τάξεως οι κεκτημένοι απολυτήριον γυμνασίου και υπηρεσίαν τριών ετών και άνω, ως και οι μη κεκτημένοι μεν απολυτήριον γυμνασίου, αλλ’ έχοντες οκταετή υπηρεσίαν. Ο χρόνος της υπηρεσίας εκτάκτου ή ημερομισθίου των μονιμοποιηθησομένων λογίζεται ως διανυθείς εν τω βαθμώ του γραφέως β΄ τάξεως. 4.Από της ισχύος του παρόντος καταργούναι αι διατάξεις αι προβλέπουσαι την πρόσληψιν παρά τω Ταμείω εκτάκτου ή ημερομισθίου προσωπικού, οι δε υπηρετούντες διατηρούνται μόνον εφ’ όσον δύνανται επί τη βάσει των τυπικών των προσόντων να μονιμοποιηθούν και κρίνονται ικανοί προς ενδεχομένην μονιμοποίησιν επί τη κενώσει οργανικών θέσεων κατά την προηγουμένην παράγραφον. Άρθρ.3.-Καταργούνται δύο θέσεις γραφέων παρά τη Κεντρική Διευθύνσει και ανά μία θέσις υπολογιστού παρά τοις Υπ/μασι Πειραώς και Θεσσαλονίκης και αντ’ αυτών ιδρύονται ισάριθμοί θέσεις δακτυλογράφων. Άρθρ.4.-Ο διορισμός των υπαλλήλων εις ας περιπτώσεις προαπαιτείται και επιτυχία εν διαγωνισμώ, ενεργείται κατά την σειράν επιτυχίας του πίνακος του διαγωνισμού, εάν όμως ο νεοδιορισθείς εντός εικοσαημέρου από της κοινοποιήσεως του διορισμού δεν μεταβή και εγκατασταθή εις την θέσιν εις ην διωρίσθη, τότε ανακαλείται ο διορισμός του και διορίζονται οι επόμενοι κατά σειράν επιτυχίας. Ουδεμία εξ οιουδήποτε λόγου παρέκτασις χωρεί της ανωτέρω προθεσμίας. Άρθρ.5.-Τα των διαγωνισμών, οίτινες δια τας θέσεις επαρχιακής υπηρεσίας δέον να διεξάγωνται εν ταις οικείαι επαρχίαις και μόνον μη παρουσιαζομένων υποψηφίων ή μη επιτυγχανόντων των εμφανισθέντων δύνανται να γίνωνται εν γειτονικαίς επαρχίαις και εν τω Κέντρω ρυθμίζονται δι’ αποφάσεων του Διοικητικού Συμβουλίου. Δια των αποφάσεων τούτων ορίζονται τα μέλη των εξεταστικών Επιτροπών, τα μαθήματα εις α εξετάζονται οι μετέχοντες των διαγωνισμών, ο τρόπος της διεξαγωγής των, ως και παν ανεξαιρέτως συναφές προς τους διαγωνισμούς και την ισχύν των πινάκων επιτυχίας ζήτημα. 39.Β.α.18 Οργανικές Διατάξεις Ταμείου Παρακαταθηκών και Δανείων (Τ.Π. και Δ.) Άρθρ.6.-1.Ο εκάστοτε κατά τ’ ανωτέρω νόμιμος αναπληρωτής του Γεν. Διευθυντού του Ταμείου Παρακαταθηκών και Δανείων εν τη ασκήσει των καθηκόντων της κυρίας του θέσεως αναπληροί τούτον και υπό την ιδιότητά του ως μέλους του Πειθαρχικού Συμβουλίου. 2.Αυτοπροσώπως ενώπιον του Πειθαρχικού Συμβουλίου του Ταμείου δικαιούται να παραστή προς ανάπτυξιν της απολογίας του μόνο ο εις αυτό παραπεμπόμενος προς οριστικήν ή προσωρινήν απόλυσιν ή υποβιβασμόν. Άρθρ.7.-1.(Τροποποιείται η πρώτη παράγραφος του άρθρ. 29 του από 21 Μαρτ. 1926 Ν.Δ/τος «περί Οργανισμού του Ταμείου Παρακαταθηκών και Δανείων», κυρωθέντος τελικώς δια του Νόμ. 3646/28). 2.(Ερμηνεύεται το άρθρ. 29 του αυτού Ν.Δ/τος). 3.Αι κατ’ εφαρμογήν του άρθρ. 12 του Νόμ. 899/43 γινόμεναι δηλώσεις διατηρούσι την ισχύν των. Άρθρ.8.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 